**Vedtægter for**

**GRUNDEJERFORENINGEN KISSERUP ENGE**

10. reviderede udgave, vedtaget på ekstraordinær

Generalforsamlingen, den 4. juni 2022

|  |
| --- |
| NAVN, HJEMSTED OG FORMÅL |
| §1  Gruneejerforeningen Kisserup Enge. |
| §2  Foreningens hjemsted er Holbæk Kommune |
| §3  Foreningens formål er at varetage medlemmernes interesser såvel overfor det  offentlige som overfor private i alle spørgsmål af fælles interesse, herunder anlæg og vedligeholdelse afveje, forsyningsledninger, fællesarealer og badebro, renovation m.v. samt i øvrigt efter generalforsamlingens beslutning at effektuere andre formål af fælles interesse. |
| OMRÅDE OG MEDLEMMER |
| §4  Pligt til at være medlem af foreningen har enhver ejer af matriklerne på Engbovej, Fjordengen, Fyrrevej, Granvej, Engbjerget samt Engvej nr. 23 til 55. Ved ejerskifte skal sælgeren straks give kassereren meddelelse om køberens navn og adresse, tlf. og e-mail tillige med angivelse af, hvem der berigtiger handelen. Sælgerens forpligtelser overfor grundejerforeningen ophører først, når indskud og eventuelle kontingentrestancer er betalt. Adresseændringer skal straks meddeles kassereren |

|  |
| --- |
| FONDE, INDSKUD OG KONTINGENT |
| §5  Foreningen har 2 fonde, en vejfond og en brofond. På bestyrelsens indstilling beslutter generalforsamlingen hvert år disse fondes størrelse.  Ved et ejerskifte betales et ejerskiftebidrag, der er fastsat af generalforsamlingen.  Hver ny grund, der tilsluttes grundejerforeningen, skal betale indskud plus anpart i de fælles anlæg, som findes i grundejerforeningen. Omfang og beløb fastsættes til enhver tid af bestyrelsen. Dette kan indankes for den kommende generalforsamling, hvis afgørelse er endelig. Til dækning bestridelse af foreningens driftsudgifter betaler hvert medlem et årligt kontingent, hvis størrelse fastsættes af gene­ralforsamlingen.  Såfremt grundejerforeningen ved general-forsamlingsbeslutning påtager sig at udføre større fællesopgaver, er medlemmerne forpligtet til at bidrage hertil, enten gennem det ordinære kontingent eller ved betaling af et ekstraordinært kontingent som besluttes af generalforsamlingen.  Ethvert kontingent pålignes med lige store beløb på samtlige grunde, der hører under grundejerforeningen, uanset ejendommens størrelse.  Det ordinære årlige kontingent opkræves /betales hver 1. maj og det er ejeren pr. 1. maj, der hæfter for beløbet.  Er kontingentet eller andre ydelser ikke betalt inden én måned efter forfaldsdato, opkræves disse med et tillæg der fastsættes af generalforsamlingen..  Er kontingent eller andre ydelser ikke betalt inden 2 måneder efter forfaldsdato, kan beløbene anmeldes til et kredit institut (RKI eller lignende) eller beløbene overgå til retslig inkasso gennem en advokat.  I særlige tilfælde kan bestyrelsen efter begæring meddele et medlem henstand. |
| §6  Regnskabsåret er kalenderåret.  Regnskabet skal afspejle foreningens økonomiske situation og finansielle styrke. Foreningen vælger 2 revisorer til at revidere foreningens regnskab.  Det reviderede regnskab, forsynet med revisorernes påtegning, skal være fremlagt for medlemmerne til eftersyn 14 dage inden den ordinære generalforsamling.t |

|  |
| --- |
| GENERALFORSAMLINGEN |
| §7  Foreningens højeste myndighed er generalforsamlingen.  Den ordinære generalforsamling afholdes hvert år inden 1. juni. Indkaldelse skal ske skriftligt med 14 dages varsel til den af hvert medlem opgivne mail-/postadresse. Indkaldelsen skal indeholde generalforsamlingens dagsorden, regnskab og budgetforslag samt angive, hvor regnskabet er fremlagt til eftersyn. Generalforsamlingen afholdes i hjemstedskommunen.  Den ordinære generalforsamling har følgende dagsorden:  Valg af dirigent.  Bestyrelsens beretning for det forløbne år.  Regnskab og revisorernes påtegning.  Indkomne forslag.  Budget, herunder fastsættelse af kontingent.  Valg af bestyrelsesmedlemmer samt suppleanter.  Valg af revisor og revisorsuppleant.  Valg af strandudvalg.  Eventuelt.  Forslag, som ønskes behandlet på generalforsamling, skal indsendes til bestyrelsens formand senest 8 dage forud for generalforsamlingens afholdelse. Medfører forslaget udgifter for foreningen, skal budgetoverslag medsendes. |
| §8  Ekstraordinærgeneralforsamling afholdes, når en generalforsamling ved simpelt flertal, et flertal af bestyrelsens medlemmer eller en fjer­dedel af foreningens medlemmer forlanger det skriftligt med angivelse af en dagsorden. Den ekstraordinære generalforsamling skal afholdes senest 6 uger efter at formanden eller næstformanden har modtaget dagsordenen. Bestyrelsen indkalder skriftligt til den ekstraordinære generalforsamling med 14 dages varsel.  Indkaldelsen skal alene indeholde den foreslåede dagsorden.  Afstemningsreglerne er som for den ordinære generalforsamling. |
| §9  Adgang til generalforsamlingen har foreningens medlemmer, dens bestyrelse, revisorer, foreningens advokat samt dirigent. Kun foreningens medlemmer uden restance har stemmeret.  Stemmeret kan udøves ved skriftlig fuldmagt til en myndig person, der ikke behøver at være medlem af foreningen. Fuldmagten giver adgang til generalforsamlingen. Ingen befuldmægtiget kan repræsentere mere end 6 stemmer.  Over det på generalforsamlingen passerede skrives et referat, der underskrevet af dirigent og formand, udsendes til medlemmerne senest 1 måned efter generalforsamlingen, på mail/post. |

|  |
| --- |
| STEMMEREGLER |
| §10  Hver grund har 2 stemmer. Ved restance med kontingentbetalingen eller anden ydelse, bortfalder stemmeretten.  Generalforsamlingen træffer beslutning ved simpelt flertal, bortset fra spørgsmål i stk. 2. Afstemning foretages ved håndsoprækning, dog skal skriftlig afstemning altid finde sted ved valg blandt flere opstillede end der skal vælges, samt når sådant forlanges af dirigenten eller 5 medlemmer.  Stk. 2. Vedtagelse af forslag om:  Køb og salg af ejendom,  Vedtægtsændringer, foreningens opløsning, kræver, at mindst 2/3 af medlemmerne er til stede og at mindst 2/3 stemmer for forslaget. Er der mindre end 2/3 af medlemmerne til stede, men stemmer mindst 2/3 af de fremmødte for forslaget, kan der indkaldes til en ekstraordinær generalforsamling.  På denne kan forslaget vedtages med simpelt flertal. |
| BESTYRELSEN |
| §11  Foreningens daglige virksomhed ledes af bestyrelsen, der består af 5 medlemmer. Heraf vælges formand og kasserer direkte af generalforsamlingen.  Bestyrelsen og revisorerne vælges for 2 år af gangen, og der vælges:  På lige årstal: Formand, 2  bestyrelsesmedlemmer og 1 revisor.  På ulige årstal: Kasserer, 1 bestyrelsesmedlem og 1 revisor.  Hvert år: 2 bestyrelsessuppleanter og 1 revisorsuppleant.  Strand- og festudvalget vælges for 1 år ad gangen.  Alle kan genvælges.  Bestyrelsen konstituerer sig med næstformand og sekretær |
| §12  Foreningen tegnes af bestyrelsens formand eller næstformand sammen med et af bestyrelsesmedlemmerne.  Bankfuldmagt har formanden eller næstformanden sammen med kassereren. |
| §13  Bestyrelsen holder møde, når et medlem af bestyrelsen kræver det.  Bestyrelsen er beslutningsdygtig, når formand eller næstformand samt 2 bestyrelsesmedlemmer til stede.  Bestyrelsen har mulighed for at hente ekspertise udefra. |

|  |
| --- |
| FORENINGENS MIDLER |
| §14  Kassereren modtager alle indbetalinger og afholder alle udgifter via netbank samt fører foreningens regnskab via PC-regnskabsprogram. Herudover fører kassereren et elektronisk medlemsfortegnelsen iht. GDPR  Kassereren tildeles prokura af bestyrelsen.  Foreningens midler skal indsættes i bank eller sparekasse. Den kontante kassebeholdning må ikke overstige kr. 500,00.  Bestyrelsen og revisorer har til enhver tid ret til at forlange foreningens regnskab, herunder bilag, kontoudtog og kontantbeholdning, forevist. |
| §15  For grundejerforeningens forpligtelser hæfter medlemmerne solidarisk, dog ikke udover et beløb svarende til 1 års kontingent. |
| MEDLEMMERNES FORPLIGTELSER |
| §16  Brug af EL- og motordrevne redskaber må kun ske mellem kl. 9.00 og kl. 13.00 på søn- og helligdage og mellem kl. 9.00 og 18.00 på øvrige dage.  Afbrænding af haveaffald og større bål er forbudt på grundene jf. Brandregulativet. Generalforsamlingen kan ændre gældende og vedtage nye ordensregler, som vil være gældende for samtlige medlemmer.  Det er medlemmets pligt at holde rabatten mellem skel og vej, samt kæk mod offentlig vej.  Såfremt et medlem i øvrigt ikke overholder grundejerforeningens love og ordensregler, som måtte blive vedtaget af general­forsamlingen, kan bestyrelsen give pågældende medlem en advarsel.  Såfremt et medlem ikke efterlever bestyrelsens advarsel, og overtrædelsen består i et forhold, som bestyrelsen selv kan foranledige udbedret/oprettet, f.eks. henkastning af affald og manglende rydning/oprydning på grund mv., kan bestyrelsen lade oprydningsarbejde og/eller nedskæringsarbejde mv. udføre for medlemmets regning. Såfremt overtrædelsen består i et forhold, som bestyrelsen ikke selv kan foranledige udbedret/oprettet, f.eks. ulovlig henstilling af biler og uberettiget kørsel mv., er bestyrelsen berettiget til at foretage politianmeldelse og/eller efter omstændighederne iværksætte retslige skridt mod medlemmet. |
| OPLØSNING AF FORENINGEN: |
| §17  Ved foreningens opløsning skal den siddende bestyrelse sikre overdragelse af foreningens aktiver og passiver til en anden eksisterende eller ny grundejerforening. |